23-ամյա երիտասարդ դուդուկահարն արդեն ունի ձայնասկավառակ, համերգային շրջագայություններով հանդես է եկել Ռուսաստանի Դաշնությունում, Վրաստանում, ԱՄՆ-ում, Կանադայում, Գերմանիայում եւ Իսպանիայում։ Արսենը ծնվել է Չարենցավանում` երաժշտական եւ երաժշտասեր ընտանիքում, ուստի արդեն իսկ կարելի կռահել, թե որտեղից է առաջացել սերը դուդուկի հանդեպ. «Հորս տատիկի հայրը Ջավախքում դուդուկահար է եղել: Տատիկս ու պապիկս երգել են, տանը մշտապես ժողովրդական երաժշտություն է հնչել: Սկզբում նվագել եմ շվի: Ֆիզիկապես դժվար է միանգամից դուդուկի անցնելը»: